കിഴപ്പറയാർ

കേരളത്തിലെ കോട്ടയം ജില്ലയിലെ ഒരു ചെറിയ ഗ്രാമമാണ് കിഴപ്പറയാർ. കോട്ടയം ജില്ലയിലെ മീനച്ചിൽ ഗ്രാമപഞ്ചായത്തിന്റെ ഭാഗമാണിത്. മീനച്ചിലാറിന്റെ തീരത്താണ് ഈ ഗ്രാമം സ്ഥിതി ചെയ്യുന്നത്. ഈ ഗ്രാമത്തിൽ ആദ്യത്തെ വാസസ്ഥലം വന്നത് എപ്പോഴാണെന്നതിനെക്കുറിച്ച് യാതൊരു സൂചനയും ഇല്ല. ജനസാന്ദ്രത വളരെ കുറവുള്ള ഒരു ഗ്രാമമാണിത്. ഈ ഗ്രാമത്തിന്റെ അതിരുകൾ  തെക്ക് ഇടമറ്റം, പടിഞ്ഞാറ് പാല നഗരം എന്നിവയാണ്. മീനച്ചിലാറിന്റെ മറുകരയിൽ പ്രശസ്ത തീർത്ഥാടന കേന്ദ്രമായ ഭരണങ്ങാനം സ്ഥിതിചെയ്യുന്നു.

ഈ പ്രദേശത്തെ പ്രധാന കൃഷി റബ്ബറാണ്. ഇതോടൊപ്പം തെങ്ങ്, മരച്ചീനി എന്നിവയും കൃഷി ചെയ്യുന്നുണ്ട്. കൊക്കോ, അടയ്ക്ക എന്നിവയാണ് മറ്റ് കാർഷിക വിളകൾ. ഏതാനും നെൽവയലുകളും ഇവിടെയുണ്ട്. റബ്ബർ തോട്ടങ്ങളിൽ നിന്നും അനുബന്ധ ജോലികളിൽ നിന്നുമാണ് ഗ്രാമത്തിലെ ജനങ്ങളുടെ പ്രധാന വരുമാനം.

കിഴപ്പറയാറിന്റെ പരിസരത്തും വലിയ വ്യവസ്യാ പ്രവർത്തനങ്ങളൊന്നുമില്ല.

ഈ പ്രദേശത്തെ ജനങ്ങൾ റോമൻ കത്തോലിക്കാ (സിറിയൻ ക്രിസ്ത്യാനികൾ), ഹിന്ദുമതം എന്നീ രണ്ട് മതവിഭാഗങ്ങളിൽ പെട്ടവരാണ്. ഗ്രാമത്തിന്റെ മധ്യഭാഗത്തായി സ്ഥിതി ചെയ്യുന്ന സെന്റ് ഗ്രിഗറി പള്ളിയാണ് പ്രാദേശിക ഇടവക. ഒരു കോൺവെന്റ്, ഒരു സർക്കാർ ക്ലിനിക്, ഒരു സഹകരണ ബാങ്ക്, പള്ളിയുടെ സമീപത്തുള്ള കുറച്ച് കടകൾ എന്നിവ ചേർന്നതാണ് പ്രദേശത്തെ ടൗൺഷിപ്പ്. റബ്ബർ ഉടമകൾക്ക് ലാറ്റക്സ് വിൽക്കാൻ അനുവദിക്കുന്ന ഒരു ചെറിയ ലാറ്റക്സ് സംസ്കരണ യൂണിറ്റും ഇവിടെ പ്രവർത്തിക്കുന്നുണ്ട്. കിഴപ്പറയാറിൽ രണ്ട് ക്ഷേത്രങ്ങളുമുണ്ട്.

കിഴപ്പറയാറിൽ നിന്ന് ഏകദേശം 4 കിലോമീറ്റർ അകലെയുള്ള പാലയാണ് ഏറ്റവും അടുത്തുള്ള പ്രധാന പട്ടണം. 2000 ഡിസംബറിൽ ഈ പ്രദേശത്ത് തുടർച്ചയായി ഭൂകമ്പങ്ങൾ ഉണ്ടാകുകയും പ്രഭവകേന്ദ്രം പാലയ്ക്കും കിഴപ്പരായറിനും ഇടയിലാണെന്ന് അനുമാനിക്കപ്പെടുകയും ചെയ്തു. ഭൂകമ്പങ്ങൾ 2001 ജനുവരി വരെ തുടർന്നു. 

 അവലംബം 

വർഗ്ഗം:കോട്ടയം ജില്ലയിലെ ഗ്രാമങ്ങൾ
വർഗ്ഗം:കോട്ടയം ജില്ലയുടെ ഭൂമിശാസ്ത്രം - അപൂർണ്ണലേഖനങ്ങൾ